title: Mitolochía bretona
text: A mitolochía bretona ye a mitolochía u replega de falordias heroicas orichinatas en Bretanya, hue Francia. Os bretons yeran un conchunto de chents celtas que se convirtioron a lo cristianismo, ye por ixo que ista mitolochía ye sincretica entre a tradición politeísta celta druidica y o cristianismo.
  
  Muitos dioses celtas han pasato a la mitolochía bretona como santos. Por ixo a Ilesia Catolica no admite a totz os santos bretons como santos reals.
  
  Sant Gobrien ye en realidat o dios ferrer que se clama Govannon en Galas y Goibniu en Irlanda.
  Sant Korneli ("Sant Cornel" en aragonés) ye Cernunnos, o dios con os cuernos de ciervo u mardano.
  
  No totz os santos bretons no admesos por a Ilesia Catolica son divinidatz celtas.
  
  Sant Gurthiern ye Vortigern, rei usurpador y traidor en a mitolochía galesa y presonache historico.
  
  Bi ha nombres de presonaches pareixitos a os de presonaches d'a mitolochía galesa.
  
   Rivanona, madre de Sant Erbando patrón d'os bardos, provién de RIGANTONA, a mesma radiz que a Rhiannon d'os Mabinoggion.
   Guanius, carceler en a versión bretona d'o martirio de Santa Ursula provién d'a mesma radiz que o galés Gwinn ab Nudd
   Melga tamién carceler en ista versión ye o mesmo presonache que Meleagant d'os mitos arturicos.
  
  Os Anaon, almas d'os defuntos, tienen una relación remota probable con os Tuatha de Dannam, principals dioses de la mitolochía irlandesa.
  
  Bibliografía 
  Jean Markale: Pequeño diccionario de mitología céltica. Alejandría, 1995. 2000.
  
  Bretanya